section_heading: Povijest
paragraph_text: Duino je poznat po svoja dva dvorca, i stijeni Dama Bianca koja se nalazi na rtu pored starog dvorca. Uz Damu Biancu (Bijela Dama) vezana je srednjovjekovna legenda - o okrutnom kralju koji je s te litice bacio svoju mladu nevjestu, no prije nego što je dotakla vodu, - nebo joj se smilovalo i pretvorilo je u stijenu, koja svojim oblikom podsjeća na žennski lik zamotan u dugi veo. Stariji dvorac u ruševinama je iz 11. stoljeća, a noviji je u odličnom stanju - on je stoljećima vlasništvo obitelji Thurn und Taxis, od 2003. je otvoren za javnost. Izgrađen je u 16. stoljećuu na temeljima rimske utvrde. U njemu je napisao svoje besmrtne Devinske elegije pjesnik Rainer Maria Rilke, tu je svojevremeno bilo sjedište vlade Slobodnog teritorija Trsta. Od 1982. u njemu radi Kolegij udruženog svijeta Jadrana (United World College of the Adriatic) - srednja škola, koja priprema učenike iz 80 zemalja za međunarodnu maturu (International Baccalaureate).